AksaraLLM/aksara-bahasa-daerah-v1 huggingface dataset:
Sungkal disebut ogé burujul (mata bajak) nyaéta pakakas tatanén tina beusi  perenahkeun ditapelkeun dina wuluku<ref

name="sungkal burujul">[https://books.google.co.id/books?

id=ZdQsAAAAMAAJ&q=SUNGKAL&dq=SUNGKAL&hl=id&sa=X&ved=0ahUKEwieuJXqo47NAhXkN6YKHW57DsQQ6AEILzAE Sungkal dipernahkeun dina wuluku</ref>  paranti nyungkalkeun taneuh sawah, kebon, atawa huma sangkan henteu ngeumpeut jeung taneuh leuwih subur mangsa dipelakan ku lantaran taneuh  subur anu aya di handap disungkal jadi pindah ka dibeulah luhur . Baheula nyungkal taneuh maké bantuan tanaga munding, sapi, atawa kuda, kiwari dinagara maju nyungkal taneuh pikeun tatanén geus maké tanaga mesin anu mana hasilna leuwih gancang jeung hadé. .

Pedaran

Nyieun sungkal
Sungkal mangrupa seuseuket tina beusi anu dipasangkeun dina wuluku pikeun nyuluduk tur nyungkalkeun  taneuh, sungkal kudu kuat sangkan henteu miley komo neupika potong mangsana dipaké, sungkal dijieun di gosali  tina bahan beusi waja meunang nyipuh sangkan leuwih kuat,  ukuran jeung wangunna bisa waé henteu sarua gumantung kana pésenan.

Mangpaat
Sungkal gedé pisan mangpaatna dina widang ngolah taneuh maké cara tradisional, utamana gancang jeung hasilna leuwih rata. Taneuh anu subur di handap kasungkal kaluhur, tangtu bakan meré nutrisi anu dipikabutuh pikeun pepelakan leuwih loba. Sungkal ngahaja ditapelkeun dina wuluku sangkan wuluku leuwih seukeut dina norobos taneuh, ogé ngurangan akibat ruksak   alatan dipaké dina taneuh anu buntar atawa garing

Dicutat tina

Tempo Ogé
Sawah
Paré
Huma
Wuluku

Tutumbu kaluar
 Nyungkal taneuh sawah maké mesin
 Istilah dina nyawah

Pakakas
Parabot
Pakakas Tatanén
Cedo nyaéta wadah paranti sipatan anu sok dipaké nyieun gurat dina kai anu rék diragaji sangkan lempeng .

Pedaran
Cedo dina wangun sederhana dijieun tina kai sagedé dampal leungeun kandelna kurang leuwih 10 senti méter, luhurna dipolongoan dua paranti neundeun gulungan benang hiji, hijina deui paranti neundeun kapas  anu dibaseuhan ku mangsi hideung atawa ku bubuk areng/Apu sangkan gampang dipupus.  Mangsa ditarik benang ngaliwatan liang tempat kapas beunang ngamangsian, benang anu kaluar jadi milu baseuh kumangsi, Tungtung benang maké kakait paranti ngaitkeun kana tungtung kai anu baris dipotong, tungtung anu hijina deui dibatek ka tungtung  kai anu hiji deui. Di mana geus manteng jeung luyu ukuranna, benang anu manteng tadi diciwit bari diangkat ka luhur kurang leuwih 5 sénti, tuluy dileupaskeun deui sangkan ngajeprét kana luhureun kai. ku lantaran benang manteng tur  baseuh kumangsi  tempona ngajeprét kana kai téh ninggalkeun tapak mangsi anu lempeng luhureun kai, benang paranti ngaguratan ieu dijieun tina benang bahan kapas atawa sutra.

Sajarah
Cedo tina apu geus dipaké timangsa  Mesir kuno kénéh, tuluy dipaké nepi ka kiwari aya diunggal nagara, wangunna ogé rupa-rupa gumantung kana budaya séwang-séwangan. Sanajan wangun jeung ngagunakeun cukup basajan,  Cedo minangka pakakas anu  mibanda mangpaat anu kawilang gedé pikeun kalumangsungan nyieun hiji wangun jeung wangunnan .

Tempo ogé
 Ragaji
 Patik
 Palu
 Sugu

Dicutat tina

Tutumbu kaluar 

 Chalk line – One person operation (vidéo)
 Chalk line – Two-person operation (vidéo)
 Hand-made chalk-line (vidéo)

Pakakas
Parabot
Parako nyaéta tempat paranti neundeun hawu anu dijieun tina taneuh.  Sakurilingna diwatesan ku awi atawa kai  beunang meulah, hawu diparakoan téh sangkan seuneu jeung ruhak henteu ngalentab kana palupuh ogé lebuna henteu awur awuran kaluar, parako ilaharna parako ayana dina imah panggung.

Pedaran

Tempat parako
Parako diperenahkeun di pawon sajajar jeung palupuh, sakapeung aya ogé parako anu diteundeun leuwih handap batan palupuh atawa langsung di luhureun taneuh pawon disebut parako ngupuk , geus jadi kabiasaan luhureun hawu jeung parako aya anu disebut para seuneu nyaéta paranti neundeun hasil tatanén kayaning, boléd, jagong, gaplék, suluh, jeung sajabana sangkan kahaneutan ogé nyingkahan gangguan beurit jeung ucing
.

Kagunaan
Sagigireun tempat neundeun hawu parako téh paragi neundeun songsong paranti mirun seuneu, siduru, tempat ngaguarkeun lebu tijero hawu di mana geus rada pinuh sangkan suluh anu diasurkeun ka jero hawu bisa hurung kalawan hadé, lebu jeung ruhak anu diguarkeu tijero kana parako bisa dimangpaatkeun pikeun ngabubuy hui, sampeu, cau atawa ruhakna dipaké meuleum tarasi, lauk asin, lauk, jeung sajabana.

Dicutat tina

Tutumbu kaluar
 Parako téh wadahhawu
  Adat kampung cikondang
 Hawu jeung parako anu aya di Baduy
 Imah panggung 
 Hawu jeung parako urang Kampung Naga

Parabot dapur
Emuk nyaéta cangkir anu dijieun tina logam, aya ogé anu dijieun tina beling biasa leuwih gedé ti batan cangkir ukuran biasa bari biasana aya tutupna di luhur sok disebut ogé bekong paranti nginum. 

Parabot
Bandring nyaéta kaulinan budak leutik anu dijieun tina kai anu nyagak, tuluy maké karét biasana ku rut ban motor atawa sapédah nu dipotong saukuran tali sapatu. Dicangredkeun dina dua cagakna, dina dua tungtung tali nu séjéna maké bebendul nu ditalikeun kana gigir bebendul.
Bebendul keur wadah pélorna, biasana maké kurut kulit sapatu nu geus teu kapaké. Lamun geus jadi biasana dipaké ngabandring bajing nu sok ngahakan kalapa atawa ngabandring manuk, atawa disebut ogé ketepél.

Rujukan

Pakakas
Lodong nyaéta parabot pikeun mawa cai dijieun tina tangkal awi ukuranana kira-kira saméter leuwih disésakeun ruas nu panghadapna, bari dipolongoan keur nyangreudkeun tali. Terus maké tali di tungtung nu luhur jeung nu handap. Cara mawa caina dieusian dina pancuran tuluy disangkéh.

Keur nyadap 

Kapungkur waktu kolot urang jeneng kénéh, sok nyaksian ti mimiti nyadap kawung maké lodong nu digantungkeun dina tangkal kawung keur ngawadahan cai legén. Naékna maké sigay nu dijieun tina awi atawa gombong nu disarandékeun kana tangkal kawung, biasanya isuk-isuk diilik-ilik lamun geus pinuh dicokot diturunkeun terus dibawa ka imah, dibahékeun kana kékékéng nu gédé dina hawu diseuneuan terus tepi ka ngagolak lila-lila cai legen téh saat jadi liket, Prosésna rada lila. Sageus liket diangkat, terus bahan gula diasupkeun kana citakan, diangin-angin nepi ka garing. Jadi gula kawung, baruleud. 

Wawadahan
Tampir nyaéta parabot paragi moé paré atawa gaplék dijieun tina awi anu dianyam kawas nyiru ngan ukuranana leuwih gedé, bari buleud kawas gilinding setum. Biasana dipaké moé paré atawa nu séjéna di buruan imah. 

Kiwari tampir geus jarang dipaké, alatan kalindih ku teknologi modéren rata-rata moé paré téh 

maké terepal, samak, karung atawa ogé moé paré dina pakarangan atawa pakarangan nu dibeton. Tanajan kitu, di sababaraha tempat anu masih kénéh tuhu kana tali paranti karuhun mah, tampir téh masih kénéh digunakeun. Upamana di kampung-kampung adat saperti Kampung Naga.

Rujukan

Parabot
Téténong nyaéta parabot dapur paragi nyimpen rupa-rupa kadaharan dijieun tina awi nu dianyam, rupana buleud. Supaya kadaharan aman tina gangguan méong atawa ucing jeung tina sabangsaning sasatoan nu sok maling kadaharan di dapur lamun ditingggalkeun ka sawah atawa ka kebon.

Cara Nyieun
Awina dituar dipilih nu sedeng teu kolot atawa ngora teuing. Diteukteuk saukuran standar téténong, aya nu leutik aya nu sedeng jeung leuwih gedé, terus awi nu geus diteukteuk dibeulah. Sanggeus dibeulah dua tuluy dibeulahan laleutik kira-kira 2 sénti leuwih. Hasil dibeulah laleutik dicacah ipis-ipis saban beulahan nu leutik téa terus dijembréngkeun...jstrna ké diiget-inget heula.

Kungsi nempo
Kuring kungsi nempokeun baheula aki jeung nini kuring nyieun parabot tina awi sarupaning cécémpéh, dudukuy, giribig, haseupan jeung liana.

Dicutat tina

Pakakas
Korang aya ogé anu nyebut kempis nyaéta wadah lauk tina anyaman tangkal awi sok disorén kutukang ngala lauk.  Mawa korang ku jalan ditalian anu dibeulitkeun kana cangkéng ukuran korang henteu leuwih gedé, paling gedé ogé sapingping kolot.

Pedaran

Bahan pikeun nyieun korang
Korang dijieun tina anyaman tangkal awi anu dibeulahan ipis tur diraut, ditempo tina jujutanna anyaman aya dua rupa : anyaman anu ka luhur jeung anyaman anu kagigir, Awi anu dianyam kaluhurna disebut jarugjug sangkan leuwih kuat dijieun tina hinis/kulit tangkal awi anu dibeulah ipis kurang leuwih sagedé cingir. Anyaman anu kagigirna disebut (jalujur) dijieun tina daging awi meunang ngaraut sagedé nyéré atawa sagedé paniir saté. Antara jarugjug jeung jarugjug di ayam rada carang kurang leuwih diliwatan sajarugjug, sedengkeun jalujur di ayam kagigir leuwih kékép jadi katémbongna korang leuwih seseg. Beulah handap korang dianyam carang saukuran jeung jarugjug..

Pangawakan korang
Korang kawas botol liangna tiluhur rada buleud tuluy ngaleutikan palebah beuheungna, ngagedéan deui palebah taktakna nepika handap semu gepéng. Beuheung korang dianyam leuwih kékép ti batan awakna, dina liang korang (paranti ngasupkeun lauk) dipasang panutup anu bisa dilaan jeung dipasang disebutna seuweu, nyaéta anyaman carang anu dijieun kawas pitapak (perangkap) sangkan lauk anu diasupkeun kana korang henteu bisa luncat deui kaluar.

Dicutat tina

Tutumbu kaluar
 Korang jeung istilahna
 Karajinan korang 
 Pakakas nguseup
 Korang urang Jepang
 Rupa-rupa korang

Parabot
Pakakas
Dékol singgetan tina kecap kadék jeung takol, mangupakeun pakakas nu bisa dipaké ngadék kawas kampak tur bisa dipaké nakol kawas palu (upama dibalikkeun).

Bahan dékol dijieun tina dua jinis banda :
 matana dijieun tina beusi atawa waja, sisi anu hiji seukeut, dipaké keur ngadék, sisi hijina deui rata, dipaké keur nakol;
 gagangna dijieun tina kai, aya ogé anu nyieun tina haur/awi.

Bédana Dékol jeung Kampak 
Dina rupana sidik pisan bédana dékol jeung kampak
 Lebah gagangna, dékol leuwih pondok ti batan kampak
 Lebah mata anu seukeutna, dékol leuwih leutik ti batan kampak.

Dékol ilaharna dipaké ku tukang wangunan, sedengkeun kampak ilaharna dipaké ku tukang ngala kai jeung tukang ngala suluh.

Pakakas
Rantang nyaéta panci nyusun anu diéntépkeun sangkan rékép katutup, pikeun wadah kadaharan nu miboga gagang. Éta gagang fungsina minangka pangait sarta ngagampangkeun nalika dijingjing.

Referensi

Pakakas
Lulumpang nyaéta ngaran parabot dapur paranti nutu atawa ngabebek bungbu, kopi, cabé, nipung, nyieun adonan, jeung sajabana . Lulumpang bisa dipaké atawa digunakeun di mana aya halu  pikeun nutuna ku lantaran halu jeung lulumpang mangrupa sapasang pakakas. Bisa ogé dipaké nutu Paré meunang méré sihan tina gagangna (ngaguguran) tuluy dipoé nepika garing bisa ditutu maké lulumpang pikeun mesék kulitna sok disebut huut sangkan jadi béas.

Pedaran

Bahan lulumpang
Lulumpang dijieun tina rupa-rupa bahan, gumantung kana kabutuhan jeung bahan anu baris dibebek. Aya sababaraha bahan lulumpang saperti: 
 Lulumpang kai
 Lulumpang  batu 
 Lulumpang  logam (beusi, kuningan, jeung sajabana)
 Lulumpang keramik

Sajarah
Dumasar hasil panalungtikan lulumpang geus digunakeun ku masarakat Indonésia ti mangsa  megalitik kénéh, salah sahiji bukti pamanggih arkeolog anu dimimitian taun 1975. Di Sulawesi Tengah manggihan puluhan lulumpang tina batu, ieu situs kapanggih dina tegalan jukut dipapantes baheulana éta tegal mangrupa tempat nganjrek sakumpulan jalma anu hirup ku jalan tatanen ieu dikuatkeun kukaayaan éta tempat kacida méré nah jeung alus  dipaké tatanen.
Situs megalitik anu aya di Cianjur pernahna di Gunung Padang, lulumpang batu kapanggih pacampur jeung balok-balok batu ukuran buleudna 22 cm jerona 10 cm ieu sarimbag jeung batu gandik anu kapanggih di situs-situs di Jawa, dumasar kana tempat pamanggihna lulumpang mibanda patula patalina jeung upacara-upacara anu dilaksanakeun.

Dicutat tina

Tutumbu kaluar
 Situs batu lulumpang
 Carita pondok ngeunaan lulumpang
 Dongeng ngeunaan lulumpang
 Arkeolog lulumpang Lulumpang patilasan

Parabot dapur
Pakakas
Badi nyaéta pakarang nu sarupa péso ngan gagangna béngkok. Biasana wangun badi leuwih leutik batan péso.

Pakarang
Tampolong atawa basa hormatna Pangludahan (spittoon) téh nyaéta hiji wadah anu dipaké tempat miceun ciduh  (nyiduh/ngaludah), utamana dipaké pikeun anu resep ngalemar/nyeupah (nyirih) sangkan henteu hésé mangsa nyiduhkeun ciseupah anu ngabulaéh beurem . Tampolong ogé disayagakeun keur anu gering ripuh, hésé leumpang, di mana hayang nyiduh tingal kana tampolong waé.

Sajarah
Tampolong diurang mah  ilahar pisan dipaké ku kolot-kolot anu resep nyeupah/ngalemar, geus lumrah soksanajan keur ngobrol jeung kulawarga malahan hareupeun sémah ngabulaéh nyeupah bari jeung diselang ku nyiduhkeun ciseupah kana tampolong.

Baheula di Amerika tampolong téh geus jadi barang anu ilahar kapanggih di kantor-kantor pamaréntahan, ku lantaran maranéhna boga anggapan cumiduh téh geus jadi kabiasaan , nepikeun ka rohangan paragi sidang ogé mibanda tampolong disagigireun méjana. tapi Kiwari tampolong anu loba kapanggih utamana di tempat umum geus jadi wadah paranti miceun runtah .

Di Cina mangsa pamaréntahan Deng Xiaoping tampolong téh dipaké dina obrolan daria/(resmi) jeung batur politikna, ku alatan remen cumiduh dina éta obrolan, teu wudu éta kabiasaan diseungseurikeun ku urang luareun Cina, antukna dina taun 1980 ka dieu di Cina tampolong  teu meunang dipaké dirohangan umum.

Bahan tampolong
Aya sababaraha bahan anu ilahar dijieun tamapolong diantarna:
 Tampolong Awi

 Tampolong Beusi
 Tampolong Kuningan
 Tampolong Keramik
 Tampolong Stainless
 Tampolong Kaca

Tutumbu kaluar
 Tampolong mangsa kiwari
 Tampolong paranti saembara nyiduh

Dicutat tina

Parabot
Pakakas
Leukeur nyaéta pakakas paranti neundeun sééng. Dijieun tina nyéré atawa anyaman hoé. Sangkan sééng bisa nangtung kalawan ajeg, ogé bisa dipaké neundeun langseng, katél, jeung sajabana anu kakara nyat diangkat tina luhureun hawu atawa kompor sangkan henteu panas kana palupuh ataw ubin.

Dicutat tina

Tutumbu kaluar
 Leukeur téh nyaéta
 Pakakas urang sunda
Kamonésan urang Rajapolah

Pakakas
Parabot
Parabot dapur
Pipiti nyaéta wadah anu dijieun tina anyaman tangkal awi benang meulahan aripis wangunna segi opat , ilaharna pipiti dipaké ngawadahan sabangsaning sambara, uyah, sangu , lalawuh ,  jeung sajabana.

Pedaran

Mangpaat
Pipiti dimangpaatkeun pikeun ngawadahan sangu jeung deungeunna, dibahankeun ku nu boga hajat minangka pamulang tarima/nganuhunkeun ka sémah jeung ondangan séjénna nu geus milu nyaluuhan jeung ngarojong doa kana hajatna.

Kiwari pipiti dimangpaatkeun ogé pikeun nyieun pabinihan paré , sangkan binih paré henteu ku hama jeung bisa katalingakeun dina kasuburan taneuhna . Pabinihan tina pipiti ogé bisa diteundeun di buruan tangtu ieu leuwih gampang mangsa nyebor, miara, jeung ngusir hama anu sakira bisa ngaganggu kana éta pabinihan.
Pipiti anu mangrupa hasil tina karajinan anyaman mibanda ukuran jeung wanda anu rupa-rupa, gumantung kana pesenan jeung dipaké eusi naon engkéna. Di sababaraha daérah pipiti mangrupa wadah andelan pikeun ngiangkeun dagangan jeung wadah oléh-oléh/kagegelan.

Sajarah
Baheula Pipiti téh paranti neundeun uyah, ngarah henteu téés tuluy pipiti wadah uyah  digantungkeun atawa diteundeun dina sagigireun hawu . Ogé dipaké wadah pabétékan sabangsaning bungbu atawa sasamaraan kayaning : bawang bodas, bawang beureum, jahé, cikur, pedes, jeung sajabana .

Kungsi baheula mangsa Bung Karno ditengah perjalanan narima bungkusan maké wadah pipiti anu dieusian sangu timbel jeung lalawuhna : suung, sambel oncom, beuleum lauk asin, kulub endog, jeung jeruk Garut anu kawentar amis kareueut anu dipasrahkeun ku saurang nini-nini minangka kanyaah jeung babakti hamba rahayat ka pamingpina

Dicutat tina

Tutumbu kaluar
 Sisindiran maké kecap pipiti
 Pipiti wadah sangu
 Gaganti wadah pipiti mangsa kiwari
 Karajinan pipiti anu tetep hirup

Parabot dapur tradisional Sunda
Parabot
Tolombong téh nyaéta parabot rumah tangga anu dijieun tina anyaman tangkal awi beunang meulahan tur diipiskeun, ilaharna dipaké paranti ngawadahan paré, hui, jukut, dahareun, jeung réa-réa deui , mangsana dibawa tolombong téh biasana dikélék, disuhun, jeung ditanggung .

Pedaran

Tolombong mangrupa pakakas anu remen dipaké pikeun kahirupan sapopoé utamana mangsana usum panén, baheula méh unggal imah mibanda tolombong leuwih ti hiji meulina kawilang gampang ku jalan nukeur keun tolombong tinu dagang (biasana anu dagang nguriling bari ngabengkot naggung) jeung  tilu kulak béas .
Biwir tolombong buleud sakurilingna diwengku sangkan leuwih kuat, palebah awakna buleud rata jeung biwir luhur sedengkeun beulah handapna masagi juruna aya opat, tolombong jangkung kurang leuwih tilu jeungkal leungeun kolot . Aya deui anu wangunna sarua jeung tolombong ngan pédah leuwih gedé ukurana anu katelah ngarana telebug.

Kagunaan
Tolombong téh loba pisan guna jeung mangpaatna, umpamana dipaké ngawadahan dahareun mangsa arék dibawa/dipindahkeun katempat séjén, saperti dagangkeuneun, nganteuran dahareun keur anu digarawé disawah atawa dikebon (mupundutan), ngawadahan hasil panén saméméh dijual,  jeung sajabana , Teu saeutik ogé tolombong dipaké ngiderkeun dagangan , tolombong ogé bisa dipaké wadah paranti neundeun atawa ngunjalan  barang-barang séjéna ,

Tutumbu kaluar
 Tolombong mangrupa pakakas
 Pakakas/pancarakén Sunda
 Tolombong didagangkeun
 Tolombong mangrupa wadah
 Tolombong dipikaresep ku Turis

Dicutat tina

Parabot
Parabot dapur Sunda
Surat Shod (Arab: ص , "Ṣhod") nyaéta surat ka-38 dina Al Qur'an. Surat ieu kawengku 88 ayat kaasup golongan surat Makkiyah jeung diturunkeun sabada surat Al-Qomar. Dingaranan Shod lantaran ieu surat dimimitian ku huruf Shood.

Eusi Poko ieu Surat 
Ieu pokok ieu surat, di antarana:
 Hémengna kafirin kana kanabian Muhammad s.a.w. ku kituna maranéhna nganggap Al Qur'an téh jijieunan Nabi S.a.w;
 Ngécéskeun kumawasana Alloh di karajaan bumi jeung langit tur poé panangtuan.
 Carita nu ahéng para Nabi a.s, nyaéta: Dawud, Sulaéman a.s. jeung karajaanana, Ayyub a.s nu gering jeung ubarna, kautamaan Nabi Ibrohim, Ishak, jeung Yakub, kitu ogé Nabi Ismail, Yasa jeung Dzulkifli a.s;
 Sorga 'Adn jeung pangeusina nu takwa;
 Naraka Jahannam jeung kasiksana pangeusina; 
 Carita Nabi Adam a.s. jeung Iblis l.a;
 Pangancam pikeun jalma kufur.

Ayat jeung tarjamah 

 صۤ وَٱلْقُرْآنِ ذِي ٱلذِّكْرِ
(1) Shood, Demi Al Qur'an nu pinuh pépéling.
 بَلِ ٱلَّذِينَ كَفَرُواْ فِي عِزَّةٍ وَشِقَاقٍ
(2) Tapi jalma kafir tetep gumedé tur ngalawan.
كَمْ أَهْلَكْنَا مِن قَبْلِهِم مِّن قَرْنٍ فَنَادَواْ وَّلاَتَ حِينَ مَنَاصٍ
(3) Padahal geus loba kurun saméméhna nu cilaka, maranéhna ngahelas ménta tulung padahal harita lain mangsa.
وَعَجِبُوۤاْ أَن جَآءَهُم مٌّنذِرٌ مِّنْهُمْ وَقَالَ ٱلْكَافِرُونَ هَـٰذَا سَاحِرٌ كَذَّابٌ
(4) Maranéhna héran yén aya nu mawa pépéling, pokna urang kafirin: Ieu mah tukang sihir, tukang bohong.
أَجَعَلَ ٱلآلِهَةَ إِلَـٰهاً وَاحِداً إِنَّ هَـٰذَا لَشَيْءٌ عُجَابٌ
(5) Naha manéhna nyieun hiji pangéran ti antara loba pangéran. Ahéng ieu téh.
وَٱنطَلَقَ ٱلْمَلأُ مِنْهُمْ أَنِ ٱمْشُواْ وَاْصْبِرُواْ عَلَىٰ آلِهَتِكُمْ إِنَّ هَـٰذَا لَشَيْءٌ يُرَادُ
(6) Gegedén maranéhna gura-giru, pokna: Tuhu tur sobar aranjeun ka pangéran-pangéran aranjeun, éstu ieu nu dimaksud.
مَا سَمِعْنَا بِهَـٰذَا فِى ٱلْمِلَّةِ ٱلآخِرَةِ إِنْ هَـٰذَا إِلاَّ ٱخْتِلاَقٌ
(7) (Pokna deu) Kami teu pernah ngadéngé dina ageman nu lian, ieu mah jijieunan.
أَءُنزِلَ عَلَيْهِ ٱلذِّكْرُ مِن بَيْنِنَا بَلْ هُمْ فَي شَكٍّ مِّن ذِكْرِي بَل لَّمَّا يَذُوقُواْ عَذَابِ
(8) (Pokna:) Naha naon sababna ieu pépéling téh turun ka manéhna (Muhammad) ti antara urang. Maranéhna tetep dina sangsi kana pépéling Kaula, can ngarasa siksa meureun.
أَمْ عِندَهُمْ خَزَآئِنُ رَحْمَةِ رَبِّكَ ٱلْعَزِيزِ ٱلْوَهَّابِ
(9) Atawa maranéhna boga gudang rohmat Pangéran Nu Maha Mulya Nu Maha Béréhan.
أَمْ لَهُم مُّلْكُ ٱلسَّمَٰوَٰتِ وَٱلأَرْضِ وَمَا بَيْنَهُمَا فَلْيَرْتَقُواْ فِى ٱلأَسْبَابِ
(10) Atawa maranéhna boga kakawasaan di jeung bumi marcapada tur di antara duanana, cik naék maké tangga ka (langit).

Tadabbur jeung Tadzakkur 
Alloh SWT dina ieu surat sumpah ku Al Qur'an nu pinuh pépéling pikeun sakabéh abdi-Na. Ieu hiji-hijina surat anu dimimitian ku huruf shood.

Rujukan

Tumbu kaluar 
 library.islamweb.net
 altafsir.com/

038
Surat Al Qiyamah (Arab: القيامة, "poé Kiamat") nyaéta surat ka-75 dina Al Qur'an. Ieu surat kawengku 40 ayat, kaasup golongan surat Makkiyah sarta diturunkeun sabada surat Al Qori'ah. Kecap Al Qiyamah (poé kiamat)  dicandak  tina kecap Al Qiyamah nu aya di mimiti ieu surat.

Eusi Poko ieu Surat 
Eusi pokok ieu surat, di antarana:
 Alloh SWT ngécéskeun huru-hara kiamat, pastina kiamat, wawales pikeun amal sakabéh.
 Adab ngadangukeun wahyu (ayat suci Al Qur'an).
 Ngingetkeun waktu panggih jeung nempo Pangéran.
 Iber pakait jeung sakarat.
 Negeskeun kawasana Alloh ngahirupkeun nu maot.

Ayat jeung tarjamah 

 لاَ أُقْسِمُ بِيَوْمِ ٱلْقِيَامَةِ
(1) Kaula sumpah ku poé kiamat.
وَلاَ أُقْسِمُ بِٱلنَّفْسِ ٱللَّوَّامَةِ
(2) Jeung Kaula sumpah ku jiwa nu kuciwa.
أَيَحْسَبُ ٱلإِنسَانُ أَلَّن نَّجْمَعَ عِظَامَهُ
(3) Naha manusa nyangka, yén Kami teu bisa ngumpulkeun (deui) tulang taléngna.
بَلَىٰ قَادِرِينَ عَلَىٰ أَن نُّسَوِّيَ بَنَانَهُ
(4) (Enya) Kami kawasa pikeun ngéntépkeun ramo-ramona kalayan sampurna.
 بَلْ يُرِيدُ ٱلإِنسَانُ لِيَفْجُرَ أَمَامَهُ
(5) Malahan manusa téh, teterusan nyieun dosa.
يَسْأَلُ أَيَّانَ يَوْمُ ٱلْقِيَامَةِ
(6) ''Tumanya naha iraha poé kiamat.

Tadabbur jeung Tadzakkur 
Alloh SWT dina ieu surat sumpah ku poé kiamat jeung jiwa nu bakal hanjelu (handeueul) kana laku lampah nu nirca.

Rujukan

Tumbu kaluar 
 library.islamweb.net
 altafsir.com/

075
Surat Al-Muddatstsir (basa Arab:المدشّر) nyaéta surat ka-74 dina Al Qur'an. Surat ieu kaasup surat Makkiyah kawengku 56 ayat, diturunkeun sabada surat Al Muzzammil. Dingaranan Al Muddatstsir (Nu maké simbut) tina ayat mimiti ieu surat.

Eusi Poko ieu Surat 
Eusi pokok ieu surat, di antarana:
 Alloh SWT miwarang Nabi S.a.w. pikeun da'wah ka manusa supaya iman, bebérésih, ngajauhan ma'siat, ihlas tur sobar.
 Negeskeun yén susahna dina poé kiamat pikeun nu kafir jeung tukang ma'siat.
 Pangancam pikeun nu ceuceub kana Al Qur'an.
 Jumlah malaékat Zabaniyah.
 Manusa kaiket ku laku lampahna.

Ayat jeung tarjamah 

 يٰأَيُّهَا ٱلْمُدَّثِّرُ
(1) Hé jalma maké simbut.
قُمْ فَأَنذِرْ
(2) Geura hudang tur béré pépéling.
 وَرَبَّكَ فَكَبِّرْ
(3) Jeung Pangéran anjeun, agungkeun.
وَثِيَابَكَ فَطَهِّرْ
(4) Jeung pakéan anjeun bersihkeun.
 وَٱلرُّجْزَ فَٱهْجُرْ
(5) Nyieun dosa singkahan.
وَلاَ تَمْنُن تَسْتَكْثِرُ
(6) Jeung ulah méré, hayang meunang loba.
وَلِرَبِّكَ فَٱصْبِرْ
(6) ''Jeung sing sobar karana Pangéran.

Tadabbur jeung Tadzakkur 
Alloh SWT dina ieu surat miwarang Nabi Muhammad saw gugah, da'wah Islam.

Rujukan

Tumbu kaluar 
 library.islamweb.net
 altafsir.com/

074
Balincong disebut ogé balencong atawa balincung (; ) nyaéta parabot tina beusi gedé anu ka luhur jeung ka handapna aya nu ngacung sabeulah, ngacungna mencos seukeut jeung sabeulah deui saperti tatah gedé, ari liang gagangna aya di tengah-tengah, demi gunana pikeun ngali jalan gedé atawa taneuh teuas loba batuna.

Sumber

Pakakas
Bubu nyaéta parabot pikeun ngala lauk dina cai palid. Dijieunna tina awi saperti galar kerep, bangunna buleud-panjang jeung supaya lauk nu geus asup teu bisa kaluar deui di jerona diseuweuan. Naheunkeun bubu dikedengkeun sungutna disanghareupkeun ka hilir.

Sumber

Parabot
Burang nyaéta cubluk jero nu di luhureunana dituruban atawa dirimbunan pikeun naheunan sato galak. Di jerona dirucuhan, tapi burang nu dipaké pikeun naheunan sato ingueun tara dirucuhan.

Sumber

Parabot
Buyung nyaéta barang garabah wadah cai atah. Wangun beuteungna méh buleud jeung palebah beungeunna leutik. Gedéna kira-kira sagedé beuteung jelema. Gunana buyung saperti kendi pikeun ngala cai, tapi aya ogé nu sok dipaké pabéasan.

Sumber

parabot
Céntong nyaéta parabot pikeun nyokot sangu tina wadahna nu rek dikanapiringkeun.

Sumber

Parabot
Kelenting disebut ogé cewo nyaéta wadah paranti ngalembutkeun uyah. Wangunna saperti cengcelengan budak tina taneuh. Sanggeusna uyah badag diasupkeun ka jero kelenting, tuluy kelentingna diasupkeun ka jero seuneu di hawu. Lamun sora singpeletek di jerona geus eureun, hartina uyah geus lembut.

Sumber

Pakakas
Pancarakén sok disebut ogé pacarakén nyaéta lima setel parabot dapur:
lalayah & katél
sunduk & cucutik
sééng, dalung & pendil
pangarih & céntong
wawadahan angeun jeung wadah kéjo

Sumber

Parabot
Surat Al-Jinn (Basa Arab: الجنّ,"Jin") nyaéta surat ka-72 dina Al Qur'an. Surat ieu kaasup surat Makkiyah jeung kawengku 28 ayat. Dingaranan "al-Jinn" nu hartina "Jin" tina kecap  "al-Jinn" nu aya dina ayat mimiti ieu surat. Diécéskeun yén aya Jin minangka  mahluk goib nu geus ngadangukeun bacaan Al Qur'an tur tumut ajaranna.

Eusi Poko ieu Surat 
Eusi pokok ieu surat, di antarana:
 Pangaweruh Nabi Muhammad Saw tumali jeung jin ti Alloh.
 Jin aya nu iman ka Alloh, ogé aya nu nyaliwang.
 Jangji Alloh ka jin jeung manusa nu lempeng.
 Alloh bakal ngariksa Nabi Muhammad saw tur wahyu-Na.

Ayat jeung tarjamah 

قُلْ أُوحِيَ إِلَيَّ أَنَّهُ ٱسْتَمَعَ نَفَرٌ مِّنَ ٱلْجِنِّ فَقَالُوۤاْ إِنَّا سَمِعْنَا قُرْآناً عَجَباً
(1) Ucapkeun ku anjeun, geus diwahyukeun ka kuring saéstuna sagolongan jin geus ngadéngé pokna: Saéstuna abdi sadaya ngadangu Al Qur'an nu ahéng.
يَهْدِيۤ إِلَى ٱلرُّشْدِ فَآمَنَّا بِهِ وَلَن نُّشرِكَ بِرَبِّنَآ أَحَداً
(2) Ieu (Al Qur'an) nungtun ka jalan nu bener, ku kituna, abdi sadaya iman (ka Alloh) teu aya sisilihan kanggo Mantena.
وَأَنَّهُ تَعَالَىٰ جَدُّ رَبِّنَا مَا ٱتَّخَذَ صَاحِبَةً وَلاَ وَلَداً
(3) Jeung Anjeun nu Maha Luhur, Gusti abdi saya nu teu ngagaduhan istri.
وَأَنَّهُ كَانَ يَقُولُ سَفِيهُنَا عَلَى ٱللَّهِ شَطَطاً
(4) Jeung aya di antara abdi saya nu kurang akalna ngomong ka Alloh nu nyaliwang.

Tadabbur jeung Tadzakkur 
Alloh SWT dina ieu surat maparin ka Nabi Muhammad saw pangaweruh nu patali jeung bangsa jin. Aya sagolongan bangsa jin nu ngadangu Al Qur'an tuluy tumut kana pituduhna.

Rujukan

Tumbu kaluar 
 library.islamweb.net
 altafsir.com/

072
Surat Nuh (Basa Arab:نوح, "Nuh") nyaéta surat ka-71 dina Al Qur'an. Surat ieu kaasup surat Makkiyah kawengku 28 ayat, turun sabada surat 16 an-Nahl (ka 70, dumasar turun). Dingaranan  surat Nuh karana ieu surat  ngiberkeun da'wah,  jeung du'a Nabi Nuh a.s  ka kaomna.

Eusi Poko ieu Surat 
Eusi pokok ieu surat, di antarana:
 Nabi Nuh a.s dipiwarang da'wah.
 Nabi Nuh a.s. ngadukeun kaomna.
 Istighfar ngajembarkeun rejeki.
 Paréntah niténan alam, kajadian manusa minangka tanda kaagunga Alloh.
 Siksa di dunya jeung ahérat keur kaom Nabi Nuh a.s nu kafir.
 Du'a Nabi Nuh a.s.

Ayat jeung tarjamah 

إِنَّآ أَرْسَلْنَا نُوحاً إِلَىٰ قَوْمِهِ أَنْ أَنذِرْ قَوْمَكَ مِن قَبْلِ أَن يَأْتِيَهُمْ عَذَابٌ أَلِيمٌ

(1) Saéstuna Kami geus ngutus Nuh ka kaomna, Cig béré pépéling kaom anjeun saméméh datang siksa nu peurih.

قَالَ يٰقَوْمِ إِنِّي لَكُمْ نَذِيرٌ مُّبِينٌ

(2) Pok (Nabi Enoh) ngadawuh: Yeuh kaom kula, kula téh minangka nu méré pépéling nu jelas.

أَنِ ٱعبُدُواْ ٱللَّهَ وَٱتَّقُوهُ وَأَطِيعُونِ

(3) Aranjeun kudu sumembah ka Alloh tur takwa ka Mantena.

يَغْفِرْ لَكُمْ مِّن ذُنُوبِكُمْ وَيُؤَخِّرْكُمْ إِلَىٰ أَجَلٍ مُّسَمًّى إِنَّ أَجَلَ ٱللَّهِ إِذَا جَآءَ لاَ يُؤَخَّرُ لَوْ كُنتُمْ تَعْلَمُونَ

(4) Tinangtu Anjeuna ngahampura dosa aranjeun jeung méré waktu ka aranjeun. Lamun geus cunduk waktuna moal bisa diundurkeun deui mun aranjeun arapal.

Tadabbur jeung Tadzakkur 
Alloh SWT dina ieu surat maparin ka Nabi Muhammad saw iber patali jeung da'wahna Nabi Enoh a.s. tur kumaha mantangul kaomna.

Teu kendat beurang jeung peuting ngajak kaomna kana bebeneran tapi matak handeueul, aningan. Kaomna lolobanaana malah ngajejeléh, ku kituna dinamian anjeunna téh Nuh tina kecap niyahah anu hartina loba ceurik nyeungceurikan kaomna nu teu daék toat ka Alloh, 950 taun da'wah tapi nu aya matak ngenes hasilna, da hidayah mah hak prerogatif Alloh.

Ieu surat jadi pangbeberah ka Nabi Muhammad s.a.w. dina nyanghareupan kaom kafirin Qurésy nu deleka ka Nabi s.a.w jeung umat Islam dina awal-awal nyiarkeun Islam.

Rujukan

Tumbu kaluar 
 library.islamweb.net
 altafsir.com/

071
Surat Al-Ma'arij (Basa Arab: المعارج, "Tempat-tempat Naek") nyaéta surat ka-70 dina Al Qur'an. Surat ieu kagolong surat Makkiyah kawengku  44 ayat. Dingaranan Al Ma’aarij nu hartina tempat naik tina kecap Al Ma’aarij  nu aya dina ayat ka-3 ieu surat.

Eusi Poko ieu Surat 
Eusi pokok ieu surat, di antarana:
 Paréntah sobar ka Nabi Muhammad saw dina nyanghareupan pangjejeléh kaom kafir.
 Kajadian poé kiamat, azab Alloh bakal tumiba bari teu bisa ditebus.
 Laku lampah nu matak ngagubragkeun ka naraka.
 Amal-amal nu bisa ngangkat darojat nu luhur.
 Ancaman Alloh bakal ngaganti pikeun nu nirca ku kaom nu séjén.

Ayat jeung tarjamah 

سَأَلَ سَآئِلٌ بِعَذَابٍ وَاقِعٍ
(1) Saurang nu ménta kana datangna siksa.
لِّلْكَافِرِينَ لَيْسَ لَهُ دَافِعٌ
(2) Pikeun urang kafirin (siksa) nu teu bisa ditolak.
مِّنَ ٱللَّهِ ذِي ٱلْمَعَارِجِ
(3) ti Alloh nu gaduh patempatan keur naék (malaékat).
تَعْرُجُ ٱلْمَلاَئِكَةُ وَٱلرُّوحُ إِلَيْهِ فِي يَوْمٍ كَانَ مِقْدَارُهُ خَمْسِينَ أَلْفَ سَنَةٍ
(4) Para malaékat naék ka (langit) ngaliwatan tarajé.
فَٱصْبِرْ صَبْراً جَمِيلاً 
(5) Maka sing sobar kalawan sobar nu payus.

Tadabbur jeung Tadzakkur 
Alloh SWT dina ieu surat miwarang ka Nabi Muhammad saw sobar nu hadé, nyaéta nu teu dibarengan rumahuh atawa nyingkah tapi cara nu hadé.

Rujukan

Tumbu kaluar 
 library.islamweb.net
 altafsir.com/

070
Taméng atawa sok disebut ogé perisai alat perang nu dipaké pikeun mertahankeun dirina nalika perang di jarak nu deukeut. Taméng biasana dipaké babarengan jeung pakarang nu séjén saperti pedang atawa tumbak. Taméng disebut minangka alat anu éféktif pikeun nyingkahkeun serangan ti lawan nu maké pedang atawa tumbak. Taméng dipikawanoh ku kabudayaan Indonésia nu nyimbolkeun pajoangan pikeun ngahontal tujuan.

Sumber 

Pakakas
Surat Al-Haaqqoh (Basa Arab:الحآقّة, "Poé Kiamat") nyaéta surat ka-69 dina Al Qur'an. Surat ieu kaasup surat Makkiyah kawengku 52 ayat. Dingaranan Al Haaqqoh nu hartina Poé kiamat tina  ayat  nu mimiti.

Eusi Poko ieu Surat 
Eusi pokok ieu surat, di antarana:
 Patali jeung poé nu pasti.
 Pépéling tumali jeung kaom heubeul nu di'azab, Tsamud, 'Aad, Fir'aun, jeung Kaom Nabi Nuh.
 Ngécéskeun kajadian kiamat jeung hisab.
 Negeskeun yén Al Qur'an bener wahyu ti Alloh.

Ayat jeung tarjamah 

 ٱلْحَاقَّةُ

(1) Poé kiamat.

مَا ٱلْحَآقَّةُ

(2) Naon ari poé kiamat.

 وَمَآ أَدْرَاكَ مَا ٱلْحَاقَّةُ

(3) Naha anjeun apal naon poé kiamat.

 كَذَّبَتْ ثَمُودُ وَعَادٌ بِٱلْقَارِعَةِ

(4) Kaom Tsamud jeung 'Aad ngabohongkeun kiamat. (Jstrna)

Tadabbur jeung Tadzakkur 
Alloh SWT negeskeun yén poé kiamat anu disebutkeun Al Haaqqoh nu hartina nu bener bakal tumiba. Kiamat bakal cunduk datang dina mangsa nu Alloh SWT nu Maha Uninga. Disebutkeun maké runtuyan kalimat ( وَمَآ أَدْرَاكَ مَا ٱلْحَاقَّةُ) naha anjeun apa naon ari kecap (ٱلْحَاقَّةُ) nyaéta (الساعة الواجبة الوقوع الثابتة المجيء، التي هي آتية لا ريب فيه) waktu nu pasti tumiba datangna bari euweuh nu nyangsikeun. Dina éta waktu sing sarwa huru hara kiamat, poé balitungan, siksa jeung ni'mat téh bener.

Rujukan

Tumbu kaluar 
 library.islamweb.net
 altafsir.com/

069
Surat Al Qolam (Basa Arab: القلم,"Kalam") nyaéta surat ka-68 dina Al Qur'an. Ieu surat kaasup surat Makkiyah, nu kawengku 52 ayat. Dingaranan Al Qolam’ nu hartina pena tina kecap nu aya dina ayat kahiji. Dinamian ogé surat Nun (huruf nun) tina huruf ’’Nun’’ di awal ieu surat.

Eusi Poko ieu Surat 
Eusi pokok ieu surat, di antarana:
 Ngécéskeun yén Nabi Muhammad s.a.w, teu gélo, tapi mibanda ahlak nu agung.
 Ulaheun nyampurkeun kayakinan.
 Ulaheun nyonto jalma nu laku goréng patut ahlakna.
 Nasib nu kaalaman jalma nu boga kebon tapi teu syukur ka Alloh, pangancam siksa pikeun ingkar.
 Al Qur'an pépéling pikeun sakabéh alam.

Ayat jeung tarjamah 

 نۤ وَٱلْقَلَمِ وَمَا يَسْطُرُونَ

(1) Nun. Demi péna nu ditulis maranéhna.

 مَآ أَنتَ بِنِعْمَةِ رَبِّكَ بِمَجْنُونٍ

(2) Karana ni'mat Pangéran anjeun, anjeun lain jalma nu teu waras.

 وَإِنَّ لَكَ لأَجْراً غَيْرَ مَمْنُونٍ

(3) Jeung éstu pikeun anjeun pahala nu taya kendatna.

 وَإِنَّكَ لَعَلَىٰ خُلُقٍ عَظِيمٍ

(4) Jeung saéstuna anjeun bener-bener boga ahlak nu agung. (Jstrna)

Tadabbur jeung Tadzakkur 
Alloh SWT sumpah maké péna, ngébréhkeun pentingna nulis..

Rujukan

Tumbu kaluar 
 library.islamweb.net
 altafsir.com/

068
Surat As Shooffat (Basa Arab:الصّافات, "Rombongan nu ngabaris") nyaéta surat ka-37 dina Al Qur'an. Surat ieu kawengku 182 ayat jeung kaasup surat Makkiyah sarta turun sabada surat Al An'am. Dingaranan As Shooffat (Nu pada baris)  tina  ayat mimiti.

Eusi Poko ieu Surat 
Eusi pokok ieu surat, di antarana:
 Pépéling keur Nabi Saw dina rumah tangga, tumali ngaharamkeun saméméh turun wahyu.

Ayat jeung tarjamah 

 وَٱلصَّافَّاتِ صَفَّا 

(1) Demi (malaékat-malaékat) nu baris.

فَٱلزَّاجِرَاتِ زَجْراً

(2) Jeung demi (rombongan) nu ngalarang (ma'siat) sabener-benerna.

فَٱلتَّٰلِيَٰتِ ذِكْراً

(3) jeung demi nu maca palajaran.

إِنَّ إِلَـٰهَكُمْ لَوَاحِدٌ

(4) Saéstuna Pangéran aranjeun éta Nu Mahatunggal. (Jstrna)

Tadabbur jeung Tadzakkur 
Alloh SWT Sumpah ku mangpirang-pirang rombongan nu ngabaris, hartina urang kudu rapih.

Rujukan

Tumbu kaluar 
 library.islamweb.net
 altafsir.com/

037
Antaboga atawa Anantaboga numutkeun carita wayang purwa minangka hiji déwa nu hirup di dunya handap dunya kalawan istanana Saptapratala. Sedengkeun Antaboga numutkeun mitologi Bali nyaéta oray anu badag, nu biasana disebut naga kalawan makuta, maké badong, baju jeung maké kalung emas. Antaboga disebut - sebut minangka bangsa déwa nu miara taneuh jeung dunya wayang. Numutkeun carita wayang ogé Anantaboga kungsi nulungan Pandawa nu baris diduruk ku Kurawa di tempat panyicingana.

Sumber 

Mitologi
Koréa nyaéta hiji semenanjung anu aya di Asia Wétan. Diwatesan ku Laut Konéng di kulon, Selat Koréa di kidul, Laut wétan (Laut Jepang) di wétan, sarta wilayah Manchuria di kalér. Kiwari, Koréa dibagi dua nagara, nyaéta Koréa Kalér sarta Koréa Kidul.

Sajarah 

Urang Koréa percaya yén baheula (kira-kira abad 3-2 abad SM) aya hiji karajaan anu ngaranna Joséon (kiwari sok disebut Gojoséon sangkan henteu pahili jeung karajaan Joséon anu didirikeun abad ka-14).

Geus kitu, aya karajaan-karajaan saperti Silla, Baekje, Goguryéo, Gaya, jsb. Karajaan-karajaan éta bertahan ti abad ka-1 nepi ka abad ka-6.

Abad ka-6 M, karajaan Silla ngéléhkeun karajaan-karajaan anu aya di semenanjung Koréa, anu disebut ogé Karajaan Silla Ngahiji. Tuluy, karajaan Goryéo jadi pangawasa di Koréa nepi ka abad ka-14.

Abad ka-14,Yi Seong-gyé, pendiri karajaan Joséon ngéléhkeun Goryéo, sarta Koréa berkembang pesat. Karajaan Joséon bertahan salila kurang leuwih lima abad.

Tuluy, Kaisar Gojong ti Koréa ngagenti karajaan Joséon jadi Kekaisaran Han Raya, tuluy ngayakeun réformasi di Koréa. Kekaisaran Han Raya bertahan salila 13 taun saacan anéksasi Jepang.

Ti taun 1910-1945, Koréa dijajah ku Jepang. Taun 1945, wilayah koréa dibagi dua dumasar garis lintang 38 darajat. Bagian kidul diawas ku Amérika Serikat, sedengkeun wilayah koréa bagian kalér diawas ku Uni Soviét. Masing-masing ngumumkeun kamerdikaanna sacara terpisah.

Tingali ogé 

 Koréa Kalér
 Koréa Kidul
 Hangeul, aksara Koréa

Korea
Linggis atawa (tembilang)  nyaéta pakakas anu dijieun tina beusi buleud panjang kurang leuwih 60 cm ukuran buleudan beusina kurang leuiwih 3 cm tungtungna ngahaja digepéngkeun , linggis dipaké pikeun ngabantu nyokél hiji barang anu pageuh atawa beurat, saperti nyokél paku, ngala batu, bisa waé dipaké ngali taneuh mangsana ngala hui jeung sajabana . Urang Maluku nyebut kana linggis téh lawangka

Pedaran
Linggis dina wangunna kawilang sederhana, beusi buleud gedéna kurang leuwih 3 cm diteukteuk panjangna kurang leuwih 60 cm atawa gumantung kana kabutuhan  , di urang linggis  dijieun di gosali. Bahan beusi buleud dibeuleum nepika beureum burahay tuluy diteuktek luyu jeung kabutuhan, paneukteukana tuluy dipeupeuh luhureun paron nepika gepéng, tungtung anu hijina deui dipeupeuh ogé nepi ka gepéng tuluy dicowak saeutik sangkal calawak, di mana geus aya cowakan tuluy dielukeun, bagéan ieu paranti nyokél paku, kai, batu jeung sajabana.

Tutumbu kaluar
 Linggis sarwaguna

Dicutat tina

Pakakas
Nyiru nyaéta salah sahiji parabot nu wangunna buleud dijieun tina anyaman awi beunang meulahan ipis kalawan dianyam rapet sangkan maloncor lamun dipaké napi béas, paré, milihan kacang, jeung sajabana . Nyiru ogé ilahar dipaké tempat moé, saperti moé kéré lauk, wajit, kicimpring, ranginang, jeung réa-réa deui olahan baseuh anu perlu dipoé heula . Nyiru mibanda ngaran béda-béda unggal daérah saperti talam, indang, penampi, jeung sajabana .

Pedaran

Mangsa datang usum panén paré nyiru dipaké pikeun misahkeun paré anu hapa jeung paré anu beuneur ku jalan ditapi maké nyiru, paré meunang ngala tuluy diirik sangkan lalésotan tina gagangna, di mana geus lalésotan tuluy dipisahkeun daun jeung sikina ku jalan ditapi maké nyiru  , moé paré ogé bisa maké nyiru malahan paré  anu ditutu dina lisung, misahkeun huut jeung béasna ku cara ditapi maké nyiru .

Nyiru ogé jadi andelan tukang nyieun ranginang, salé cau, wajit, ogé ngamangpaatkeun nyiru keur tempat moékeunana, Di daérah Tasikmalaya hususna Singaparna jeung Puspa hiyang loba pisan tukang nyieun nyiru keur jualeun, nyiru beubeunanganna dijual di daérah sabudeureun Tasikmalaya, Singaparna , Garut , malahan iang nyiru daganganana nepi ka Bandung jeung Jakarta sagala.

Nyiru mangrupa pakakas anu kudu dipibanda, sabab loba pisan guna jeung mangpaatna, saperti napi béas saméméh diisikan ku cara béas diteundeun luhureun nyiru tuluy ditapi sangkan huut badagna haliber, tuluy béas diguar-guar, niténan bisi aya sérah atawa keusik jeung barang séjén anu kabawa. Nyiru anu leutik sok disebut cécémpéh.

Dicutat tina

Tutumbu kaluar
 Nyiru hartina

Parabot
Pakakas
Pancarakén
Tauhid (Arab : توحيد ) nurutkeun lughot hartina ngaésakeun. Sedengkeun nurutkeun saréat tauhid hartina ngaésakeun Alloh. Jadi nu dimaksud élmu Tauhid nyaéta élmu nu ngabahas ngeunaan aqidah atawa kapercayaan ka Alloh nu dumasar kana dalil-dalil nu bener.

Referensi

Hukum Islam
Kihkir nyaéta alat tina beusi nu aya huntuan, dipaké pikeun ngaratakeun (nyeukeutkeun jeung sajabana).

Referensi

 Pakakas
Pangarih nyaéta parabot dapur paranti ngakeul sangu dijieuna tina kai  wangunna kawas cukil ngan leuwih gedé tur kandel, ngarihan sangu ilaharna dina dulang , pangarih dipaké ngakeul atawa ngaguar-guar sangu panas tur ngebul bari jeung dihihidan, sangkan sangu gancang tiis jeung henteu beyé. di mana geus tiis tur henteu katembong deui kebulna sangu téh dipindahkeun kana boboko atawa wadah anu séjéna..

Dicutat tina

Tutumbu kaluar
 Pangarih dijieun tina kai 
 Pakakas urang Baduy
 Ruparupa pakakas sunda

Pakakas
Parabot
nyaéta ngaran anu ilahar, bisa nujul kana babaraha hal di handap:	
Yusuf (nabi)
Yusuf (surat)
Parang nyaéta pakakas tatanén gunana pikeun nyacar jukut anu aya dina galengan , dipaké ogé pikeun ngababad tatangkalan anu ngarungkun saméméh ngolah hiji tempat anu loba reuma sangkan taneuhna bérésih tur gampang diolah jadi kebon atawa huma , parang dijieun tina beusi atawa waja sangkan leuwih kuat parang ilaharna mangrupa hasil jieunan  ti gosali.

Pedaran	
Ilaharna parang leuwih panjang ti batan bedog, gedéna kurang leuwih lima ramo tungtungna aya anu mencos tapi aya ogé anu rata, perahna henteu pati ngeluk kawas bedog,parang sagigireun pakakas tatanén, ogé mangrupa pakarang tradisional urang Indonesia hususna urang Sunda, disababaraha daérah parang mibanda ngaran sewang-sewangan, upamana ; urang dayak di Kalimantan nyebutna Mandau; Latok; Pandat , di Sumatra disebutna klewang , urang Banjarmasin nyebutna parang nabur.

Tutumbu kaluar
 Parang paranti nyacar rungkun

Dicutat tina

Pakarang
Pakakas
Pakakas Tatanén
Poci nyaéta pakakas dapur paranti ngawadahan cai keur inumeun, bisa cai hérang, cai téh, kopi, jeung sajabana dina kaayaah panas atawa tiis. Poci dijieun tina taneuh tela , keramik , jeung logam, tukang nyieun poci disebutna panjunan.

Pedaran
Wangun poci ilaharna awakna buleud betekok, beulah luhurna aya liang buleud maké tutup paranti ngeusikeun cai, di hareupna paranti ngucurkeun cai wangunna kawas beuheung entog atawa meri sawaréhna dina beuheung poci geus dipernahkeun ayakan pikeun ninyuh téh sangkan henteu milu kabawa kaluar mangsana dicicikeun, beulah tukangeun aya cangklék atawa gagang paranti mindahkeun, ngajungjungkeun atawa nyicikeun cai tina poci, di handapeuna aya buleudan paranti neundeun  poci sangkan ajeg .
Poci pangawakana henteu pati gedé, memang ngahaja dijieun pikeun saurangeun di dieu ngébréhkeun yén eusi dina hiji poci penting pikeun ngaladénan jalma anu penting. Tangtuna rasa leuwih diperhatikeun, utamana ieu budaya urang barat 
.

Dicutat tina

Tutumbu kaluar

  A history of teapots 
  Sparta Teapot Museum USA 
  A brief history of teapots from Stoke-on-Trent Museums 

Parabot
Gagarabah
Malik bin Anas, ngaran lengkepna Malik bin Anas bin Malik Al-Madani, nyaéta hiji mahaguru (islam), (nu nyekel) bukti kabeneran (hujjah) umat, jeung salaku imam nagari hijrah (Madinah). anjeunna dipikawanoh salaku jalma nu bisa dipercaya, ngejeroan hal agama, jeung mangrupa salah sahiji tina opat imam madzhab.

Referensi

Inohong Islam
Biografi
4 Madzhab Islam
Ranjang nyaéta parabot anu aya di jero imah perenahna di pangkéng dipaké pikeun tempat saré atawa leleson  ogé paranti diuk upamana keur aya di jero pangkéng  , ukuran ranjang ilaharna disaluyukeun jeung kabutuhan, naha dipaké sorangan, duaan atawa leuwih , Ranjang dilengkepan ogé ku kasur, sepré, bantal, jeung guguling malahan aya ogé anu resep ditutupan maké kulambu maksudna sangkan henteu di congcong reungit. Ranjang tina beusi diurang mangrupa pangaruh nagara kulon, bisa waé ranjang ngagunakeun beusi sangkan kuat, gampang di bongkar jeung dipasang .

Pedaran

Ukuran
Ranjang mibanda sababaraha ukuran anu geus ditangtukeun :
 Ukuran 1 x 2 méter disebut ogé ukuran single (ukuran ranjang saurangeun)
 Ukuran 1,2 x 2 méter disebut ogé ukuran super single (ukuran saurangeun ngan leuwih lébar)
 Ukuran 1,6 x 2 méter disebut ogé ukuran queen (ukuran sedeng dipaké duaaneun)
 Ukuran 1,8 x 2 méter disebut ogé ukuran King (ukuran panggedéna pikeun anu geus kulawarga)

Rupa-rupa wangun ranjang
Rupa-rupa wangun ranjang :
 Ranjang panggung (Platform Beds)
 Ranjang kanopi (Canopy Beds)
 Ranjang opat tihang (Four-poster Beds)
 Ranjang bingkai (Panel Beds)
 Ranjang kareta (Sleigh Beds) mimiti dijieun dina abad ka-19 anu mangrupa pangaruh tina gaya Romawi jeung Yunani, dijieun tina kai tapi kiwari teu saeutik ogé anu geus maké bahan logam anu hampang.
 Ranjang tembok (Wall Beds) ranjang anu kieu kasurna napel kana ranjang ku lantaran kitu ranjang saperti kieu bisa ditangtungkeun atawa disarandékeun kana témbok, di mana geus nangtung hamdapeun ranjangna bisa dimangpaatkeun pikeun meja paranti maca jeung nulis.
 Ranjang koropak (Trundle Beds) ranjang mibanda undakan nyaéta ranjang biasa ngan di kolong ranjang aya deui tempat sare anu bisa disorolokeun kaluar jeung ka jero, ilaharna dipaké pikeun tempat saré barudak anu masih kénéh saré bareng.

Dicutat tina

Tutumbu kaluar
 Ranjang mangrupa parabot imah
 Rupa-rupa wangun ranjang

Parabot
Pakakas
Parabot enggon
Rampadan nyaéta wadah paranti mawa susuguh anu dijieuna tina kuningan, kai, plastik, melamin, awi, jeung sajabana  wangunna rupa-rupa aya anu buleud, pasagi aya ogé anu diréka-réka, rampadan mibanda panyepengan kénca jeung katuhu sangkan gampang mawana , cai jeung lalawuh anu baris disuguhkeun atawa dibawa, diteundeun luhureun rampadan tuluy ceuli rampadan dicepengan kénca jeung katuhu sangkan saimbang

Tutumbu kaluar
 Rampadan gamelan
 Rampadan téh Baki kuningan paranti mawa susuguh
 Mawa rampadan anu alus

Dicutat tina

Parabot
Pakakas
Ranggap nyaéta pakakas dijieun tina anyaman awi  paranti ngurungan hayam, sangkan henteu ngider jauh tur gampang néwakna, dipaké ngurungan hayam mangsa keur dipoyankeun bisa waé ngurungan hayam kumupu jeung indungna supaya henteu dipacok jeung dibintih ku hayam séjén, ranggap bisa ogé dipaké ngarungkup lauk di kulah atawa di balong.

Pedaran
Ranggap hayam wangunna buleud, jangkung kurang leuwih sacangkéng kolot, handapna muka paranti ngurungan sedengkeun luhurna ditutup,  anyaman dijieun carang sangkan katempo eusina, dijieun tina tangkal awi anu geus kolot, sangkan kuat handapna diwengku tur ditalian sakurilingna .

Tutumbu kaluar
 Tukang nyieun ranggap

Dicutat tina

Pakakas
Parabot
Rawé atawa jiret nyaéta tambang paranti néwak sato linghas, tali anu dipaké kudu kuat tur wedel ; 
rawé bisa ogé mangrupa useup beunang nalian tuluy ditalikeun deui kana tali atawa tambang (dina tambang useupna ngagarantung leuwih ti hiji) maksudna pikeun ngala lauk di walungan atawa di laut anu disebut ngarawé (sabangsa tegér) anu diperenahkeun disabaraha tempat,  ngarawé hartina néwak maké rawé ,

Pedaran
Rawé geus loba dimangpaatkeun saperti di : (Kabupaten Yapen Waropen, Kabupatén Ketapang, Kabupatén Seluma, Kabupatén Kaur dan  kabupatén Mukomuko) sababaraha hiji useup beunang nalian dikantétkeun kana tali anu leuwih gedé tuluy dibatek ka luhur atawa ka gigir tungtungna dipasang jangkar  jeung pangbeubeurat sangkan ngerelep ka jero cai  luhurna dipasang kukumbul sangkan gampang katohiyan dina waktuna rawé dipulut deui . ilaharna rawé  dipaké néwak lauk anu aya didasar cai, useup-useup beunang nalian tuluy dikantétkeun kana tali panjang tur wedel, dina istilah pamayang sakantét rawé disebut sakarinjang (basket) dina sakantét rawé aya 50 - 100 gantungan useup .

Dicutat tina

Tutumbu kaluar
 Ngala lauk maké rawé 
 Rupa-rupa rawé
 Rupa-rupa ngala sasatoan
 Usep rawé di laut
 Nyieun Rawé 

Pakakas
Parabot
Rimbas nyaéta pakakas anu gunana pikeun mapas kai, wangunna kawas kampak, gagangna maké kai, dijieun tina beusi anu dicampuran waja, dina kagunaan rimbas dipaké ogé pikeun mesék kulit kai saméméh diolah, rimbas téh diurangmah dijieun di gosali

Pedaran
Rimbas téh mangrupa pakakas anu kawilang heubeulna dipiwanoh, sahenteuna dina abad ka 11 - 15 rimbas geus ilahar dimangpaatkeun, malahan mangsa harita rimbas mangrupa pakakas andelan témpona ngabukbak leuweung jeung nyieun kamalir cai dina raraga nyieun lahan pikeun tatanén, malahan tukang nyieun parabot atawa pakakas tatanén mangsa harita mibanda tempat anu penting dina hirup kumbuh di masarakat . Baheula nyieun parahu jeunglisung paranti nutu paré maké pakakas tatah jeung rimbas.

Tutumbu kaluar
 Rimbas paranti mapas kai
 Rupa-rupa pakakas tatanén

Dicutat tina

Pakakas
Parabot
Salang nyaéta tali paranti nanggung anu dicantélkuen dina tungtung rancatan dijieun tina kulit tangkal waru beunang ngarara, tuluy diuntun, dikantétkeun jeung tali anu séjéna nepika ngawangun salang anu bisa diteundeunan barang anu baris di tanggung kayaning : batu, tolombong, gemuk, paré , jeung sajabana.

Pedaran
Kulit tangkal waru pikeun bahan nyieun salang katelah ogé lulub .Dipilemburan mah salang téh sagigireun paranti nanggung ogé dipaké ngagantungkeun boboko eusi kéjo jeung wadah dahareun séjéna di dapur sangkan henteu dihakan beurit atawa ucing .
[[

Dicutat tina

Tutumbu kaluar
 Rancatan sapasang jeung salangna
 Salang masih kénéh dipake ku urang Baduy
 Salang paranti ngagantungkeun wadah dahareun di pawon

Pakakas
Parabot
Salumbat nyaéta pakakas paranti mesék kalapa, diwangun tina beusi  atawa tina ruyung kawung  wangunna méncos, seukeut tur panjang sangkan gampang ditancebkeun kana tapas kalapa mangsana mesék atawa ngalaan tapasna.

Pedaran
Kalapa anu dipesék maké salumbat kalapa anu kolot naha baseuh atawa geus garing, maksudna dipeséék tapasna sangkan babari narok batokna pikeun ngaluarkeun kalapana ogé dipesék cangkangna sangkan henteu rungkang mangsana dibawa kapasar pikeun dijual. Anu teu biasa maké salumbat mah mesék kalapa sahulu ogé ugal ugil lantaran hésé jeung paur katojos, ari anu geus tapismah sakusiwel ogé tapas kalapa geus coplok tina batokna . Salumbat aya nu ditancebkeun kana taneuh aya ogé anu maké talapok tina beusi jadi bisa dipindah pindah nuturkeun tempat di mana ayana kalapa anu baris dipesék.

Dicutat tina

Tutumbu kaluar
 Rupa-rupa pakakas paranti mesék kalapa
 Tukang mesék kalapa
 Mesék kalapa jualeun

Pakakas
Parabot
Chun Jung-myung () nyaéta saurang aktor asal Koréa Kidul anu mimiti kawentar tina peranna minangka Go Yi-seok dina sérial tipi Heart to Heart taun 2015.

Rujukan

Aktor Koréa Kidul